**НАРОДНО ЧИТАЛИЩЕ „ГЕНЕРАЛ ГЕОРГИ ТОДОРОВ – 2011”, ГР. ДУПНИЦA**

**ПЛАН-ПРОГРАМА**

**НА НАРОДНО ЧИТАЛИЩЕ „ГЕНЕРАЛ ГЕОРГИ ТОДОРОВ – 2011”, ГР. ДУПНИЦА**

**за 2021 година**

Дейността на НЧ „Ген. Г. Тодоров-2011” за 2021 г. е планирана и съобразена със Закона за народните читалища и Устава на читалището. Военно-патриотичната насоченост е залегнала в дейността и цели обогатяване живота на членовете на читалището и включване на младото поколение във всички дейности, с цел съхраняване паметта за събития, личности, битки и сражения. Във връзка с горното, ръководството на читалището предлага за информация и утвърждаване следния план:

**МЕРОПРИЯТИЯ**:

**Месец: януари**

1. 2 януари – Ритуал по поднасяне на цветя на паметната плоча на майор Орлински. Онлайн представяне на живота и дейността му.
2. 4 януари- Изготвяне на Възпоменателен лист в памет на жертвите от бомбандировките над гр. Дупница през 1944 г.

Запознаване с действията на българската изтребителна авиация, описани в книгата на ген. Стоян Стоянов „ Ние бранихме тебе, София”.

1. 06 януари – 173 години от рождението на Христо Ботев. Участие в общоградско мероприятие.

Онлайн-презентация, представяща личността на Райна Княгиня за отбелязване на 165 г. от рождението й.

Публикации за живота и делото на:

Тодор Каблешков -170 г. от рождението му.

Даме Груев – 150 г. от рождението му, при възможност организиране на посещение в родното му село Смилево, Северна Македония, щаб на Илинденско –Преображенското въстание.

**Месец: февруари**

1. Провеждане на общо годишно – отчетно събрание.
2. 19 февруари- Подготовка и изнасяне на рецитал в съвместна програма с читалище „Пробуда” на паметника на Васил Левски – с. Самораново.
3. 26 февруари – 160 год. от рождението на цар Фердинанд – положителното и отрицателното в управлението на държавата, по негово време, според историците. Представяне на книгата „Векът на престъпните безумия”.

**Месец: март**

1. 1 март- Участие на читалището в общинска програма, посветена на Деня на самодееца.
2. 03 март - Участие в общоградско мероприятие по повод Освобождението на България.

Презентация на тема: Сан-Стефанския мирен договор.

1. Представяне на творчеството на дупнишките краеведи - Асен и Тихомир Меджидиеви. (Продължение)
2. 21 март – Световен ден на поезията – поетичен рецитал „Храбростта и мъката на България“ – военна поезия.

**Месец: Април**

1. 01 април – Вечер, посветена на 55 год. от смъртта на Димитър Димов.
2. 18 април- Международен ден на културно-историческото наследство Презентиране на архитектурните паметници на културата с местно значение. (Отложено от миналата година) – поредица.
3. 20 април- 145 г. от Априлското въстание - Участие в общинското историческо състезание „Знаем и помним нашите герои”.

Продължава съвместната ни дейност с ученици за издирване на сведения за хайдути и харамии от Дупнишко.

Разглеждане на документи и книги, свързани с присъствието на Левски в Югозападна България

1. 23 април- Световен ден на книгата. Представяне на творчеството на Леа Коен.
2. 26 април до 6 май- Изработване на „Георгьовски кръст”- символ на храбростта в българската армия. Изработване на различните му варианти в работилница с участие на ученици.

Онлайн представяне на личността, живота и делото на:

Георги Сава Раковски – 200 години от рождението му

Кирил Ботев – зам. министър на войната през 1913 г.- 165 г. от рождението му.

**Месец: Май**

1. 6 май- По повод Деня на храбростта и българската армия – организиране на

панахида. Поднасяне на венци и цветя на паметната плоча на църквата „Света Богородица” на загиналите във войните 1912-1913 г., 1915-1918 г.

Виртуална изложба на изработените от учениците кръстове за храброст.

1. 9 май – Ден на Европа и Ден на победата. Поднасяне на венци и цветя на Братската могила и на военния паметник на загиналите летци при с. Чуковец.

Фото изложба на ордени и медали, свързани с антифашистката съпротива, съвместно със СОСЗР и Военен клуб- Дупница

**Месец: Юни**

1. 2 юни – 145 години от гибелта на Христо Ботев. Презентация на тема: „По стъпките на Ботевата чета”. Участие в общоградско мероприятие.

Онлайн представяне личността на :

Георги Бенковски – 145 г. от смъртта му

Панайот Волов – 145 г. от смъртта му и участието на дупничанина Христо Меджидиев в четата му.

**Месец: Юли**

1. Представяне на книгата „Левски сред нас” (отложено от миналата година)
2. В рубриката „Забравените герои от войните за освобождението, обединението и

независимостта на България” ще бъде представено командването на Седма Рилска дивизия през Първата световна война, начело с генерал Вълко Василев. – онлайн.

1. В рубриката „Забравените герои от войните за освобождението, обединението и

независимостта на България” ще бъде представен животът и дейността на командващия Седма Рилска дивизия през Втората световна война, генерал-майор Борис Богданов. – онлайн .

1. Популяризиране на поклонническия поход за пренасяне мощите на Св. Йоан

Рилски – Чудотворец и отбелязване на 1145 години от рождението му. Последващ план.

**Месец: Август**

1. 02 август – 118 години от Илинденско-преображенското въстание. Представяне на книгата на Георги Георгиев „Македоно – Одринското движение в Кюстендилски окръг”, в частта и за Дупница и Дупнишко.~отложено мероприятие
2. 10.08. – отбелязване рождението на ген. Г. Тодоров и 10 години от създаване на читалището. За годишнината ще се направи последващ план.

**Месец: Септември:**

1. Запознаване с дейността на Седма военно-инспекционна област – онлайн
2. 06 - 22 септември – „От Съединението до Независимостта“ – участие в общоградските мероприятия, подготовка на рецитали за двете годишнини.

Публикация за:

100 години от смъртта на Иван Вазов

**Месец: Октомври**

1. 02.10 – поетичен рецитал, посветен на Димчо Дебелянов
2. Вечер, посветена на творчеството на Димитър Талев- 55 години от смъртта му.
3. Участие в организираните от Асоциация „Онгъл“ Цар Иван Шишманови дни.

**Месец: Ноември**

1. Ден на народните будители - Продължаване на традицията на този ден да представяме известна личност, чийто живот и дейност е изследвана от ученици. Представяне на личността Асен Меджидиев – педагог, историк, автор на редица исторически книги, свързани с Дупниа.
2. Представяне на книгата „Оживелият подвиг” – Каймакчалан и Европейската война през погледа на потомците.

**Месец: Декември**

1. Среща с ученици на тема: ”Митове и съвремие”. Предварителната подготовка ще включва издирването на местни митове и легенди и тяхното преразглеждане през погледа на учениците и съвремието.

**През годината:**

Текуща дейност: Отбелязване на годишнини от битките , с участието на Седма Рилска дивизия, посещение на военни гробища и военни паметници в Република Северна Македония и Гърция, установяване на контакти с ръководството на гр. Бояновец – Република Сърбия за поставяне на паметен знак със загиналите 55 войници на Трети гвардейски полк на Кота 711.

Продължаване на традицията „Осинови паметник”.

Абонамент за списание „Военен глас“ и вестник „Българско войнство“.

Набиране на книги с военно-историческа тематика – закупуване, дарения.

Набиране на снимков и друг материал с историческа стойност.

Продължаваме с работата ни във Faсebook страницата на читалището, освен това и подготовка на материали за запълване на сайта, който създадохме през настоящата година.

Преглед на състоянието на военните паметници в Дупнишко и предложения за изграждането на нови. Предложения за допълване имената на загиналите, във връзка с публичната информация на Държавен военен архив.

Ръководството на читалището ще продължи с постъпките си за изграждане материалната база на читалището и на постоянен кабинет по военна история и история на Седма Рилска дивизия, за което ще търси съдействие от Община Дупница и Агенция „Военни клубове и военно-почивно дело” .

Планът е отворен и е възможно в хода на изпълнението му (извън фиксираните дати) да претърпи промени, по отношение на заложените в него срокове, характер на мероприятията и финансови средства. За всяко отделно мероприятие, читалищното настоятелство работи по предварително подготвен подробен план. За всички дейности разчитаме на общинското ръководство, както и на ръководствата на училищата в общината.

През следващата година, работата на читалището ще бъде съобразена с изискванията и спазване на противоепидемичните мерки.

**ФИНАНСОВ ПЛАН:**

Закупуване на книги, консумативи, хонорари, външни услуги и др. – 2000 лв.

Провеждане на мероприятия – 2000 лв.

Планът е консултиран с членовете на читалищното настоятелство, предвид епидемиологичната обстановка.

Във връзка с горното, ръководството на читалището предлага плана за информация и утвърждаване.

**С уважение,**

**Председател на чит. настоятелство**

**на НЧ „Генерал Георги Тодоров“**

**Стоян Ушатов**